CELEX: 32012R1109
Language: fi
Date: 2012-11-23 00:00:00
Title: Komission täytäntöönpanoasetus (EU) N:o 1109/2012, annettu 23 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

29.11.2012   
            
            
               FI
            
            
               Euroopan unionin virallinen lehti
            
            
               L 329/3
            
         KOMISSION TÄYTÄNTÖÖNPANOASETUS (EU) N:o 1109/2012,
   annettu 23 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   THE EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sähkölaite (ns. CCD-kenno), joka on 60-nastaisessa keraamisessa pakkauksessa ja jossa on:
                  
                              —
                           
                           
                              3 lineaarisesti asennettua varauskytkettyä (CCD) sirua, josta muodostuu noin 220 × 6 mm:n suuruinen röntgensäteille herkkä aktiivialue. Kussakin CCD-sirussa on 1 536 × 128 pikseliä, ja pikselikoko on 48 × 48 μm.
                           
                        
                              —
                           
                           
                              3 tuikeaineella päällystettyä kuituoptista levyä, jotka on asennettu kullekin CCD-sirulle.
                           
                        Laitteessa on integroitujen piirien ulostulo.
                  Laite on asennettu röntgenkameroihin kuvien luomiseksi. Tuikeaineella päällystetyt kuituoptiset levyt muuntavat röntgensäteet näkyväksi valoksi, joka heijastetaan CCD-anturille. CCD-anturi muuntaa valon sähkösignaaliksi, joka prosessoidaan analogiseksi tai digitaaliseksi kuvaksi.
                  Laite on suunniteltu röntgenkuvantamiseen.
               
               
                  8529 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8529, 8529 90 ja 8529 90 92 nimiketekstien mukaisesti.
                  Koska laite koostuu useista komponenteista, kuten valolle herkistä kennoista, integroiduista piireistä ja tuikeaineella päällystetyistä kuituoptisista levyistä, luokittelu nimikkeeseen 8541 valolle herkäksi puolijohdekomponentiksi ei tule kyseeseen.
                  Koska laitetta voidaan käyttää yksinomaan tai pääasiassa digitaalisen röntgenkameran kanssa, se on luokiteltava CN-koodiin 8529 90 92 alanimikkeen 8525 80 19 televisiokameran osaksi.